
Nuo lapkričio 4 d. iki gruodžio 20 d. vyksta Kėdainių r. VVG Strategijos vietos projektų paraiškų kvietimas Nr.8. Paraiškas galima teikti pagal šias priemones:
[bookmark: _Hlk5088328][bookmark: _Hlk23334951]I prioriteto „Ekonominės plėtros ir bendradarbiavimo skatinimas, socialinės infrastruktūros kūrimas ir plėtra“ priemonės „Investicijos į materialųjį turtą“ veiklos sritį „Parama žemės ūkio produktų perdirbimui, rinkodarai ir (arba) plėtrai“. Priemonės įgyvendinimo investicijos skirtos žemės ūkio produkcijos antriniam perdirbimui skatinti ir rinkodaros priemonėms įgyvendinti. Kartu skatinamas naujų žemės ūkio produktų atsiradimas ir gamyba, didesnės pridėtinės vertės kūrimas, inovacijų diegimas bei naujų darbo vietų kūrimas arba perėjimas iš sezoninių į nuolatines darbo vietas.
Galimi pareiškėjai: juridiniai asmenys, vykdantys ir/arba planuojantys pradėti vykdyti veiklą VVG teritorijoje: NVO, bendruomeninės organizacijos, smulkaus verslo organizacijos (labai mažos ir mažos įmonės) ir registruoti ir veiklą vykdantys fiziniai asmenys: kaimo gyventojai, ūkininkai. Labai mažos ir mažos įmonės turi būti registruotos ir veiklą vykdyti VVG teritorijoje. 
Parama teikiama: infrastruktūros ir/arba įrangos, reikalingos pirminių žemės ūkio produktų apdorojimui (rūšiavimas, apdirbimas, pakavimas ir t. t.), perdirbimui ir tiekimui rinkai, sukūrimui ir/arba įsigijimui. 
Investicijos yra tiesiogiai susijusios su darbo vietų kūrimu.
I prioriteto „Ekonominės plėtros ir bendradarbiavimo skatinimas, socialinės infrastruktūros kūrimas ir plėtra“ priemonės „NVO socialinio verslo kūrimas ir plėtra (kai socialinio verslo iniciatorius – NVO)“. Šia priemone siekiama prisidėti prie socialinių ir ekonominių problemų sprendimo bei didinti VVG teritorijoje veikiančių nevyriausybinių organizacijų finansinį savarankiškumą ir kartu patenkinti nutolusių kaimo vietovių gyventojų/vietos bendruomenės (-ių) poreikius: asmeninių paslaugų prieinamumą (vaikų priežiūra, paslaugos senjorams, pagalba socialinę atskirtį patiriantiems žmonėms, neįgaliems ir savimi pilnai negalintiems pasirūpinti asmenims ir pan.); integraciją į darbo rinką (artimuosius prižiūrintiems asmenims, kurie negali aktyviai dalyvauti darbo rinkoje ir, prižiūrėdami savo artimuosius, praranda darbinius įgūdžius bei galimybę aktyviai dalyvauti darbo rinkoje) ir kt.
Galimi pareiškėjai: VVG teritorijoje registruoti ir veiklą vykdantys juridiniai asmenys: NVO, bendruomeninės organizacijos, viešosios įstaigos, kurių steigėjais nėra savivaldybės ir/ar valstybės įstaigos. 
Parama teikiama: naujai infrastruktūrai sukurti ir / arba esamai pritaikyti, įsigyti įrangą ir techniką, reikalingą socialinio / bendruomeninio verslo vykdymui.
Investicijos yra tiesiogiai susijusios su darbo vietų kūrimu.
II prioriteto „Kultūros savitumo išsaugojimas, inovacijų bei žinių perdavimo skatinimas“ priemonę „Efektyvus išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“. Tinkamumo sąlyga – efektyvaus išteklių ir atsinaujinančių energijos šaltinių bei inovacijos diegiamos viešojo naudojimo bei bendruomeniniuose pastatuose ir/arba įsigyjamos viešiesiems poreikiams tenkinti.
Galimi pareiškėjai: VVG teritorijoje registruoti ir veiklą vykdantys juridiniai asmenys: NVO, bendruomeninės organizacijos, savivaldybė ir savivaldybės biudžetinės įstaigos (savivaldybės administracijai ir jos įstaigoms reikalavimas dėl registracijos vietos – netaikomas).
Parama teikiama: energetinį efektyvumą didinančių priemonių diegimui, atsinaujinančių energijos išteklių (medienos atliekos, hidroenergija, šiaudai, biodujos, geoterminė energija, vėjo energija, saulės energija, durpės ir kt.) gavimo bei naudojimo priemonių įdiegimui ir infrastruktūros įrengimui bei priemonių, sumažinančių teršiančiųjų medžiagų kiekį, įsigijimui ir/arba įdiegimui. 
Investicijos nėra tiesiogiai susijusios su darbo vietų kūrimu.
 Vietos projektų finansavimo sąlygų aprašai ir jų priedai skelbiami VVG interneto svetainėje http://kedainiurvvg.lt/ bei VVG būstinėje adresu Pirmūnų g. 13A, Kėdainiai.
VVG administracijos darbuotojai informaciją apie kvietimą teikti vietos projektus ir vietos projektų įgyvendinimą teikia VVG būstinėje adresu Pirmūnų g. 13A, Kėdainiai ir elektroniniu paštu info@kedainiurvvg.lt
 Lapkričio mėn. (7 d. 14 d. ir 28 d.) − gruodžio mėn. (5 d. ir 12 d.) 15 val. Kėdainių r. VVG biure vyks individualios konsultacijos.

